Page:Oxford Book of English Verse 1250-1918.djvu/36

 The threstelcoc him threteth oo, Away is huere wynter wo, When woderove springeth; Thise foules singeth ferly fele, Ant wlyteth on huere wunne wele, That al the wode ryngeth.

The rose rayleth hire rode, The leves on the lyhte wode Waxen al with wille; The mone mandeth hire bleo, The lilie is lossom to seo, The fenyl and the fille; Wowes thise wilde drakes, Miles murgeth huere makes Ase strem that striketh stille. Mody meneth; so doth mo (Ichot ych am on of tho ) For loue that Jikes ille.

The mone mandeth hire lyht, So doth the scmly sonne bryht, When briddes singeth breme,